**Националната портретна галерија** (англиски: *National Portrait Gallery*) — уметничка галерија во Лондон со значајна збирка на портрети од истакнати Британци низ историјата. Ова е најстарата портретна галерија во светот, отворена во 1856 г. Во 1896 г. галеријата е преместена во сегашните простории на улицата Сент Мартинс Плејс (*St Martin's Place*), веднаш до Трафалгарскиот плоштад, во продолжение на Националната галерија. Низ годините галеријата е проширувана, и има разни ограноци во земјата кои главно изложуваат аристократски портрети. Националната портретна галерија е државна јавна установа под покровителство на Министерството за култура, медиуми и спорт.

Збирка
------

Во глаеријата се сместени портрети на познати и историски важни Британци, одбрани според значајноста на претставената личност, а не на уметникот. Покрај слики, цртежи и скулптури, галеријата има и фотографии и карикатури. Една од најпознатите изложени слики е т.н. „Чандоски портрет", најпознатиот портрет на Вилијам Шекспир (иако постојат извесни сомнежи дали претставениот е навистина Шекспир).

Не сите портрети се уметнички извонредни како дела, но има автопортрети од Вилијам Хогарт, Џошуа Рејнолдс и други истакнати британски сликари. Некои од нив, како собирот во Сомерсетскиот Дом во 1604 претставуваат важни историски документи сами за себе. Напати, љубопитната вредност на делата е поголема од уметничката, како кај анаморфниот портрет на Едвард VI од Вилијам Скротс, портретот на Шарлота, Емили и Ана Бронте насликан од брат им Бренвел, или пак скулптурата на кралицата Викторија и принцот Алберт во средновековна облека. Во 1969 за првпат е дозволено изложувањето на портрети на живи личности. Покрај постојаните поставки на историски портрети, галеријата изложува и современи дела, приредува портретни изложби на поединечни уметници и го води наградниот конкурс за портрети на БиПи (*BP*).

Фасадни бисти
-------------

Покрај трите бисти на основачите на музејот, надворешноста на двата најстари објекта од 1896 е украсена со бисти на истакнати портретисти, биографи и историчари. Бистите се дело на Фреферик Томас и на нив се претставени Џејмс Грејнџер, Вилијам Фејторн, Едмунд Лоџ, Томас Фулер, Ерлот од Кларендон, Хорас Волопол, Ханс Холбајн Помладиот, Антонис Ван Дајк, Питер Лели, Годфри Нелер, Луј-Франсоа Рубијак, Вилијам Хогарт, Џошуа Рејнолдс, Томас Лоренс и Френсис Легат Чантри.

Поврзано
--------

* Национална галерија (Лондон)
* Краличина галерија

Наводи
------

1. ↑  „Посети на атракции што членуваат во ALVA за 2009 г.". Здружение на водечки туристички атракции. Посетено на 21 мај 2010. (англиски)
2. ↑  „Национална портретна галерија: За галеријата". ARTINFO. 2008. Посетено на 30 јули 2008. Наводот journal бара `|journal=` (help) (англиски)
3. ↑  Секоја велика земја мора да има своја портретна галерија Архивирано на 25 август 2012 г. (англиски)
4. ↑  Национална портретна галерија | Актуелности | Во потрага по Шекспир Архивирано на 11 септември 2008 г. (англиски)
5. ↑  Хигинс, Шарлот (2 март 2006). „Единствената веродостојна слика со Шекспир - веројатно". *Гардијан*. Лондон. Посетено на 19 мај 2010. (англиски)
6. ↑  Историја на Националната портретна галерија. пристапено на 26 мај 2008 (англиски)

Надворешни врски
----------------

|  |  |
| --- | --- |
| Ризница | „Национална портретна галерија (Лондон)" на Ризницата ? |

* OОфицијална страница на Националната портретна галерија (англиски)
* Историја на Националната портретна галерија (англиски)
* Целосен илустриран каталог Архивирано на 10 декември 2006 г. (англиски)
* „Национална портретна галерија: Посетителски водич" од Џон Купер Архивирано на 9 декември 2006 г. (изд. 2006) (англиски)
* Пребарување на збирката Архивирано на 13 ноември 2010 г. (англиски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 121893961
* LCCN: n79113062
* ISNI: 0000 0001 2149 6058
* GND: 1003467-5
* SUDOC: 029524199
* BNF: cb12113228g (податоци)
* ULAN: 500226159

 |

 |